Document ID: 32009D0085

KOMISIJAS LĒMUMS
(2009. gada 27. janvāris)
par Igaunijas maksājumu aģentūru grāmatojumu noskaidrošanu attiecībā uz Eiropas Lauksaimniecības garantiju fonda (ELGF) finansēto lauku attīstības pasākumu izdevumiem 2007. finanšu gadā
(izziņots ar dokumenta numuru K(2009) 150)
(Autentisks ir tikai teksts igauņu valodā)
(2009/85/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2005. gada 21. jūnija Regulu (EK) Nr. 1290/2005 par kopējās lauksaimniecības politikas finansēšanu (1) un jo īpaši tās 30. un 39. pantu,
apspriedusies ar Lauksaimniecības fondu komiteju,
tā kā:
(1)
Ar Komisijas Lēmumu 2008/395/EK (2) ir veikta visu maksājumu aģentūru grāmatojumu noskaidrošana par 2007. finanšu gadu, izņemot Igaunijas maksājumu aģentūras PRIA un Maltas maksājumu aģentūras MRAE grāmatojumu noskaidrošanu.
(2)
Pēc jaunas informācijas saņemšanas un papildu pārbaužu veikšanas Komisija var pieņemt lēmumu par Igaunijas maksājumu aģentūras PRIA iesniegto grāmatojumu pilnīgumu, precizitāti un ticamību attiecībā uz lauku attīstības pasākumu izdevumiem.
(3)
Saskaņā ar Regulas (EK) Nr. 1290/2005 30. panta 2. punktu šis lēmums neskar Komisijas vēlāk pieņemtos lēmumus, ar kuriem no Kopienas finansējuma izslēdz izdevumus, kas nav veikti saskaņā ar Kopienas noteikumiem,
IR PIEŅĒMUSI ŠO LĒMUMU.
1. pants
Ar šo lēmumu attiecībā uz 2007. finanšu gadu ir noskaidroti Igaunijas maksājumu aģentūras PRIA grāmatojumi par Eiropas Lauksaimniecības garantiju fonda (ELGF) finansēto lauku attīstības pasākumu izdevumiem.
I un II pielikumā ir norādītas summas, kas saskaņā ar šo lēmumu ir atgūstamas no attiecīgās dalībvalsts vai tai izmaksājamas lauku attīstības pasākumu jomā, kurus piemēro Igaunijā.
2. pants
Šis lēmums ir adresēts Igaunijas Republikai.
Briselē, 2009. gada 27. janvārī

Labels: 4
19
6
18
15